cyanic-selkie/wikianc huggingface dataset:
Kasahhi NSV lipp
Esimene Kasahhi NSV lipp võeti kasutusele 26. märtsil 1937. See oli punane kangas, mille vardapoolses ülanurgas olid üksteise all kuldsed kirjad "QAZAQ SSR" (kasahhi keeles) ja "КАЗАХСКАЯ ССР" (vene keeles), nende kohal aga ristatud sirp ja vasar.
1940. aastaks oli kasahhi keelt hakatud kirjutama kirillitsas, mistõttu lipul varasem kasahhikeelne pealdis asendati pealdisega "Қазақ ССР". Ka venekeelses pealdises loobuti läbivates suurtähtedest, nii et see omandas kuju "Казахская ССР". Kirjad paigutati lipu ülaserva, sirp ja vasar aga nende ette.
24. jaanuaril 1953 võeti kasutusele Kasahhi NSV uus lipp. See oli punane kangas, millele oli paigutatud sinine horisontaalne laid nii, et allserva jäi kitsas punane laid. Sinise laiu laius moodustas 2:9 ja alumise punase laiu oma 1:9 lipu laiusest. Vardapoolses ülanurgas olid ristatud sirp ja vasar ning nende kohal punane kuldse äärisega viisnurkne täht. Sinine sümboliseeris pilvitut taevast. Seda lippu kasutas 16. detsembrini 1991 Kasahhi NSV ning sellest ajast kuni 6. juunini 1992 iseseisev Kasahstan.
Plagu proportsioonid on kõikidel lipu variantidel olnud 1:2.
Vaata ka
Flagge Kasachstans
Alavieska
Alavieska on asula Soomes Põhja-Pohjanmaa maakonnas, Alavieska valla kirikuküla.
Kalle Lasn
pisi|Kalle Lasn 2013. aastal Kalle Lasn (sündinud 24. märtsil 1942 Tallinnas) on eestlasest ajakirjanik, tuntud üleilmastumise ja tarbimise kasvu kriitik.
Ta elab Kanadas Vancouveris.
Ta oli üks 2011. aasta meeleavalduste Occupy Wall Street põhialgatajaid.
Seti I
thumb|Seti I muumia Seti I oli Vana-Egiptuse 19. dünastia teine vaarao. Ta valitses umbes 1291–1278 eKr.
Ta tegi mitmeid sõjakäike Süüriasse, Liibanoni ja Liibüasse. Tema ajal püstitati suured templid Karnakis, Abydoses ja Teebas.
Nevio Passaro
Nevio Passaro (sündinud 11. mail 1980 Bad Windsheimis) on itaalia-saksa päritolu laulja, muusik ja laulukirjutaja. Ta sai kuulsaks pärast neljanda koha saavutamist saatesarja "Deutschland sucht den Superstar" kolmandal hooajal.
Aastatel 2000–2005 õppis ta Forlìs, Itaalias erialal "Tänapäeva keeli sünkroontõlkidele ja tõlkidele". 2006. aastal kaitses ta diplomitöö ja temast sai kvalifitseeritud sünkroontõlk.
Muusikukarjäär
Oma muusikukarjääri algusaastatel mängis Passaro oma esinemistel ise klaverit ja kitarri. Mõlemad instrumendid oli ta selgeks õppinud iseseisvalt. Aastal 1999 tuli välja ta esimene singel "La mia parola".
2006. aastal töötas ta Saksamaal ja Itaalias oma esimese plaadiga "Nevio". Esikplaat ilmus aastal 2007 ning jõudis Saksamaa albumite edetabelis 5. ja Austria edetabelites 7. kohale. Albumilt võis leida lugusid džässist rokini ja popist svingini ja nii itaalia, saksa kui ka inglise keeles.
Singel "Amore per sempre" jõudis Saksamaa popmuusika edetabelites 2. kohale. "Amore per sempre" on pop-roki stiilis laul inglise ja itaalia keeles. 3. mail 2007 võitis "Nevio" Cometi auhinna parima uustulija kategoorias. Plaati tutvustav kontserditurnee "Nevio Tour 2007" kestis kolm nädalat ja selle jooksul esines ta 17 linnas Saksamaal ja Austrias.
Parraso teine album "Due" tuli välja 19. septembril 2008 Saksamaal. Plaadi esiksingel "Sento" ilmus 5. septembril. Albumi "Due" tutvustusturnee toimus 2009. aasta jaanuaris ja veebruaris Saksamaal.
Kontserdibänd
Nevio bänd, kes saadab teda kontsertesinemistel:
Isiklikku
Nevio isa Aniello on itaallane ja ema Henrike sakslane. Nevio kasvas üles Neustadt an der Aischis ja teda kasvatati kakskeelseks – saksa ja itaalia keel on ta emakeeled. Ta räägib vabalt ka inglise ja prantsuse keelt. Tema vend Flavio on samuti muusik.
Najd
pisi| Najd Najd (araabia ‏نجد‎ ; ka Nedžd) on Araabia poolsaare kõrbeline keskosa. Najd on tasandik, mille kõrgus merepinnast on 762 ja 1525 m vahel. Najd on hõredalt asustatud beduiinidega. Seal asub ka Saudi Araabia pealinn Ar-Riyāḑ.
1899–1912 vallutasid Najdi vahhabiidid ‘Abd al-‘Azīz Āl Sa‘ūdi juhtimisel Osmanite riigilt ja Āl Sa‘ūd nimetas end Al-Ḩijāzi ja Najdi kuningaks.
Kes koera saba kergitab, kui koer ise
"Kes koera saba kergitab, kui koer ise" on vanasõna
Tõlgendus
Analoogset allteksti omavad mõned teisedki vanasõnad:
Riste Keskpaik
Riste Keskpaik (sündinud 6. jaanuaril 1978) on eesti semiootik, kelle uurimisvaldkonnaks on ökoloogia ja semiootika kokkupuuteala.
Raasiku kaubajaama tee
Raasiku kaubajaama tee (registrinumbriga 11312) on 0,3 km pikkune kõrvalmaantee Raasiku vallas Raasiku alevikus. Tee saab alguse Aruvalla–Jägala tee kahekümne esimesel kilomeetril Raasiku aleviku ja Linnakse küla piiril ning lõpeb raudtee ääres.
Tee on asfaltkattega. Tee on klassita. Liiklussagedus teel on kuni 200 autot ööpäevas. Kiiruspiirangute ja teevalgustuse kohta andmed puuduvad.
Positiiv
Positiiv on filmi või paberi salvestis stseenist, mis kujutab sama värvuse ja luminestsentsi objekte samast stseenist, koos samade värvide ja luminestsentsiga (nii lähedane, kui meedium lubab).
Värvi transparentsus on näide positiivfotograafiast: esitatud värvi raadius meediumis on piiratud tonaalse raadiusega originaalsest pildist. See on vastand negatiivile, kus värvid ja luminestsents on ümber pööratud: see on omane keemilistele ja elektrilistele protsessidele, mille tulemusel pilt jäädvustub. Positiivi saab pöörata negatiiviks vastavate keemiliste ja elektriliste protsessidega. Digitaalfotograafias suudavad arvutid tavaliselt vastava protsessi automaatselt sooritada.
Ester Bardone
Ester Bardone (kuni oktoober 2012 Ester Võsu, sündinud 24. juulil 1975) on eesti etnoloog, Tartu Ülikooli etnoloogia lektor.
Ta lõpetas 2000. aastal Tartu Ülikooli kirjanduse ja rahvaluule erialal.
2013. aastal kaitses ta doktoritöö teemal "Mu talu on mu lava: etenduslik perspektiiv maaturismi ja külalismajanduse teenustele Eestis" (inglise keeles "My Farm is My Stage: A Performance Perspective on Rural Tourism and Hospitality Services in Estonia").
Tema peamised uurimisvaldkonnad on toidukultuur, kultuuripärand ja maaturism.
Ähtäri loomapark
Ähtäri loomapark on Soome esimene looduslik loomaaed Ähtäris. See on asutatud 1973. aastal. Pargi esimene asukas oli hirv Köpi. Pargis on üle 65 loomaliigi, kellest suurem osa on külma ilmaga kohanenud. Nende seas on pruunkaru, hunt, põder, polaarrebane, ahm, ilves ja lumeleopard.
Jaanuaris 2018 jõudsid loomaparki hiidpandad Lumi ja Pyry, kes renditi 15 aastaks. Samas kaalutakse loomade tagasi Hiinasse saatmist.
Demonoloogia mõisteid
#
1. mai – 13 - 666 -
A
Abaddon - Ahriman - alkeemia - alkohol - allilm – alraun - al-Shaitaan - amulett - anarhia - anarhism - antikristus - apokalüpsis - armulaualeib - armulauavein - Ásatrú - Asmodai - Astaroth - Astarte - astroloogia - asura - Azazel –
B
Baal - Ba'al - Baphomet - Beelzebub - Bel - Belial - Belphegor - Berith - Bifrons – blasfeemia -
C
Camal - Chronos -
E
ebajumal – ebajumala teenimine - eksoteeria - esoteeria –
F
Fiend –
G
Ghob – gnostitsism - Gob - Goblin – ’’gothic rock’’ - Gresil – grimoire
H
haakrist - Hades - haldjas - hauarituaalid - hauarüüstamine - haud - hereesia - heresioloogia – hermetitsism - hommikutäht – hõbekuul –
I
Iblis - ikoon - incubus - inimeste ohverdamine - initsiatsioon - inkubus - inkvisitsioon - invokatsioon - Ištar –
L
Lamia - langenud ingel - left-hand path - Leviathan – lex talionis - libahunt - lihasöömine - liiderdamine - laste ohverdamine – laste söömine - lindude ohverdamine - loits - loitsimine - Loksberg - loomade ohverdamine - Lucifer - lutsiferiaanlus - luud - luupainaja –
M
maag - maagia - maagiline ese - maagiline ring - madu - Mammon - manihheism – Mefisto - Mefistofeles – Mephistopheles - Merihem - metsaline - metsik - metslane - Moolok - Mudada - must - Must Isand - must küünal - Must Leek - must maagia - must missa - must prints - mõnuained –
O
Oeillet - ohatis - okultism - Olivier - orgia –
P
pagan - paganlus - paharet - patt - patu palk - patutegu - Peltsebul - pentagramm - Phenix - pimedusevürst - pisuhänd - Pithius - promiskuiteet - puhastustuli - põrgu - põrguauk - põrguhark - põrguinglid - põrgukatel - põrgukoer - põrgupiinad - põrgutuli - põrguväravad – põrguvürst - püha vesi - pühaduse rüvetamine - pühitsemine –
R
rist - risti ümberpööramine - ristimisvee mahapesemine - ristimisvesi – rituaal – rituaalne enesetapp - rituaalne mõrv – rituaalne seks – rituaalne vägistamine – roosiristlased - Rosier - rõhuja – rüvetamine –
S
saatan - saatana ball - Saatana kirik – Saatana number - Saatana teenimine - saba - sabat – sadism - sarved - Sat - Sat/Tan - Satan – satanic rock - satanism - satanism Eestis - satanism USA-s - satanistlikud sektid - Satya - Satya Yuga – seitse surmapattu - seks - seksiriitused - seksuaalsed rituaalid - Set - setianism - Set-satanism - seerav - sodoomia - Sonnilon - sorts - Soufflet – succubus - sukkubus - surm - surmajumal - svastika –
Z
zoroastrianism - zoroastrism –
T
tagurpidi rist - tagurpidi viisnurk - talisman - Tan - tantra - tarot – templirüütlid – transtsendentaalne maagia - Trita Yuga – tritoon - tritonus - tuleohver – tulekandja - tuli –
U
uuspaganlus –
V
vabameelsus - vabamüürlus - vaenlane - vaimud - vaimude väljaajamine - vaimude väljakutsumine - vamp - vampiir - vampirism - vanakurat - Vanapagan - vanatühi - vandenõu - vandenõuteooria - vandumine - vandesõnad - vasak tee - Veenus – veri – vere joomine - vereohver - vererituaalid - Verrin – viimnepäev - viimne kohtupäev - voodoo - võlur - vägistamine – väärjumal - võllapuu - võllas –
W
Walpurgi öö - Wicca – wizard - witch - witchcraft - Woland –
Y
Yam - Yao - Yaw
=Isikuid=
Hezekiah Ben Aaron - Marc Almond - Kenneth Anger - Mainyu Angra - Michael Aquino -
Thammuz Belphegor - David Berkowitz - Helena Blavatskaya – Helena Blavatsky -
Aleister Crowley –
Sammy Davis, Jr – King Diamond –
Stephen Flowers
Peter Howard Gilmore -
Johannes Trithemius -
Anton LaVey – Anton Long - Lucifer Calaritanus -
Niccolò Machiavelli - Jayne Mansfield - Marilyn Manson - Sebastian Michaelis -
Friedrich Nietzsche -
Pseudo-Dionysius -
Ayn Rand – Ragnar Redbeard – Boyd Rice -
Zeena Schreck -
Don Webb - John Westbrook – John Wier -
=Organisatsioone=
Church of Satan
Hell's Angels
’’Hermetic Order of the Golden Dawn’’
Imperial Satanic Order -
Le Dragon Rouge
Musta Veenuse Ordu (Eesti satanistide organisatsioon)
Process Church
Satanic Witch - Seti tempel
Temple of Set - The Storm - Typhonian Ordo Templi Orientis -
Raasiku–Kehra tee
Raasiku–Kehra tee (registrinumbriga 11313) on kõrvalmaantee Anija vallas. Tee pikkus on 10,8 km.
Tee saab alguse Aruvalla–Jägala tee kahekümne teisel kilomeetril Raasiku aleviku (Raasiku vald) ja Linnakse küla piiril ning lõpeb Kose–Jägala maantee kahekümne üheksandal kilomeeril Paasiku ja Kehra küla piiril.
Tee kulgeb läbi Linnakse, Parila, Kihmla, Salumetsa ja Paasiku küla.
Tee ei ületa ühtegi silda, küll aga 11 truupi. Bussipeatusi teele ei jää.
Tee esimesed 2 kilomeetrit on pinnatud kruusatee, edasi jätkub kruusatee. Tee on klassita. Liiklussagedus teel on kuni 200 autot ööpäevas. Kiiruspiirangute ja teevalgustuse kohta andmed puuduvad.
Gamvik
thumb|Vaade külale lõunast Gamvik (põhjasaami keeles Gáŋgaviika) on kaluriküla Norra põhjaosas Troms og Finnmargi maakonna Gamviki vallas Nordkinni poolsaare idarannikul Barentsi mere ääres.
Aastal 2006 oli asulas umbes 200 elanikku. Gamvik on olnud Norra mandri põhjapoolseim suurem asula (tettsted), kuid nüüd on elanike arv alla 200. See on vähenenud kalanduse kokkutõmbumise tõttu.
Traditsiooniselt tegeldi külas kalapüügiga, kuid viimastel kümnenditel on kalapüügist järk-järgult loobutud. Viimane kaluritalu lõpetas tegevuse 2008. Elatutakse turismist harrastuskalameestele, sest tegu on hea kohaga kalapüüdmiseks nii merest kui ka jõgedest Risfjordelvast ja Sandfjordelvast.
1971. aastal avati Gamviki lennuväli, mis oli Gamviki vallas esimene. Pärast Mehamni lennujaama avamist kasutatakse sealset maandumisrada ainult häda korral.
Maanteeühenduse Norra teedevõrguga sai Gamvik, nagu kogu Nordkinni poolsaar, alles 1980ndate lõpus, kui avati maantee fylkesvei 888. Gamviki ühendab Mehamniga kohalik tee nr 263. Gamvikis asub Gamviki muuseum. See on maailma põhjapoolseim muuseum, kus eksponeeritakse esemeid ja pilte ajaloost, rannakultuurist ja loomastikust. Külas on ka kool ja Gamviki kirik.
Umbes 4 km Gamvikist põhja pool on Norra ja kogu maailma põhjapoolseim maismaatuletorn, 39 m kõrgune Slettnesi tuletorn.
Slettnesi juures on ka Slettnesi looduskaitseala, kus on paljude linnuliikide tähtis pesitsuspaik ning muu hulgas suuruselt teine söödikännikoloonia Norras.
Gamviki lähedal on kõrgendik Varen, kus Teise maailmasõja ajal oli Saksamaa kaitserajatis 130 sakslasega. Taganemisel 1944 lasksid sakslased selle õhku.
Slettnesist lääne pool on Steinvågen, kus asub üks Norra paremini säilinud kivilabürinte.
Gamviki lähedal on maailma põhjapoolseim mandril paiknev laagriplats Camp 71°N.
Anerahu
Anerahu on mitme Eesti väikesaare nimi:
Raasiku haigla tee
Raasiku haigla tee (registrinumbriga 11314) on 0,5 km pikkune kõrvalmaantee Raasiku vallas Raasiku alevikus. Tee saab alguse Aruvalla–Jägala tee kahekümne teisel kilomeetril Raasiku aleviku ja Salumäe küla piiril ning lõpeb Raasiku jaama tee teisel kilomeetril.
Tee on mustkattega. Tee on klassita. Liiklussagedus teel on kuni 200 autot ööpäevas. Teel on kiiruspiirang 50 km/h. Tee on valgustatud.
Banamba
Banamba on linn Malis Koulikoro piirkonnas, Banamba cercle 'i keskus.
Disassembler
Disassembleri abil tõlgitakse masinkood assemblerkeelde.
Kuna masinkood ja assemblerkeel on üks-ühele seotud, siis on kindel, et assembler, mille keel on vastava disassembleri poolt genereeritava koodiga ühilduv, viib programmi pärast muudatusi jälle esialgsele kujule tagasi.
Jüri Marksoo
Jüri Marksoo (kuni 1936. aastani Jüri Markson; 10. august 1876 Jaagu talu, Ertsma küla, Halinga vald (Pärnu-Jaagupi kihelkond), Pärnumaa – 9. oktoober 1941 Sosva vangilaager, Sverdlovski oblast, Venemaa) oli eesti omavalitsustegelane.
Tema vanemad olid taluomanik Mart Markson ja Katariina Markson (sündinud Mihkelson).
Jüri ja Hilda Marksoni abielu lahutati 10. mail 1933 Tallinna-Haapsalu Rahukogus.
Saatus ja surm
Arreteeriti NKVD poolt Pärnus. Suri Nõukogude vangilaagris.
Abstinents
Abstinents (ladina sõnast abstinentia 'karskus; paastumine; omakasupüüdmatus') on teadlik hoidumine mingist ahvatlusest, näiteks alkoholi või teatud toiduainete tarvitamisest või söömisest üldse või seksist. Enamasti tarvitatakse seda sõna karskuse või seksuaalse kasinuse tähenduses.
Narkoloogia
Narkoloogias mõistetakse abstinentsi ehk abstinentsisündroomi all sõltlase seisundit sõltuvusaine kasutamise lõpetamisel teatava aja jooksul – võõrutusseisund.
Nguyễn Tấn Dũng
pisi|Nguyễn Tấn Dũng (2012)
Nguyễn Tấn Dũng (sündinud 17. novembril 1949 Cà Mau provintsis) on Vietnami poliitik, kes oli 23. juunist 2006 kuni 7. aprillini 2016 Vietnami peaminister.
Tippviidikas
Tippviidikas (Alburnoides bipunctatus) on karpkalaliste seltsi kuuluv kala.
Tippviidikal on viidikast veidi kõrgem keha, suu on otseseisune. Küljejoone all ja ülal on iseloomulikud täpid, millest moodustub kaks pikirida. Selg metalse läikega oliivpruun kuni sinakasrohekas, kõhualune hele.
Pikkus kuni 13 cm, levila Kesk-Euroopast kuni Valgevene ja Volga jõe vesikonnani. Eelistab kiirevoolulisi ja puhtaveelisi jõgesid, harvem asustab järvesid. Hoidub erinevalt viidikast pigem veekogu põhjakihtidesse.
Eestis levinud mõnede jõgede vesikonnas.
Adam Johnson
Adam Johnson (sündinud 14. juulil 1987 Sunderlandis) on endine Inglismaa jalgpallur.
Inglismaa jalgpallikoondises mängis ta aastatel 2010–2012 kokku 12 mängu ja lõi 2 väravat.
Vaatamata sellele, et Adam Johnson sündis Sunderlandis, on ta Middlesbrough' akadeemia kasvandik. Boro-debüüdi tegi ta 17-aastaselt UEFA karika mängus Lissaboni Sportingi vastu, mille Inglismaa klubi kaotas 0:1. Pool aastat hiljem debüteeris Johnson Premier League'is. Premier League'i hooaja 2005–2006 esimese poole veetis Johnson vahetusmängijate pingil. Hiljem hakkas ta mängudes platsile saama vahetusest Stewart Downingi asemele.
Hooajal 2006–2007 oli Johnson laenul Leeds Unitedis, hooajal 2007–2008 aga Watfordis.
2010. aasta talvise üleminekuakna ajal ostis Adam Johnsoni Manchester City.
pisi|
Anti Randviir
Anti Randviir (sündinud 5. jaanuaril 1975) on eesti semiootik. Ta uurimisvaldkond on ruumi- ja sotsiosemiootika.
Ta on Tartu Ülikooli semiootika osakonna õppejõud ning Eesti Semiootika Seltsi ja Soome-Ugri Semiootika Seltsi asutajaliige.
‘Asīri provints
‘Asīri provints on 1. järgu haldusüksus (provints) Saudi Araabia lõunaosas.
Nevio
"Nevio" on Nevio Passaro esimene album, mis ilmus 19. veebruaril 2007. See album saavutas kohe saksa müügiedetabelis 5. koha, kus see püsis mitu kuud. Samal suvel sai see kuldplaadi.
Nevio-Viva La Musica Edition
Ilmus 5. oktoobril 2007. Lisaks eespool loetletud lugudele on sellel veel: Veel on Viva La Musica Editionil DVD-plaat kontsertidest.
Jīzān
Jīzān (ka Jāzān; araabia جازان‎) on linn Saudi Araabias, Jīzāni provintsi halduskeskus. Elanike arv on 100 694.
Linnas asub 2006. aastal asutatud Jāzāni Ülikool.
Spermitsiid
Spermitsiid on spermatosoide hävitav kemikaal, kasutusel rasestumisvastase vahendina.
Tänapäeval on spermitsiidina enamasti kasutusel nonoksünaal-9.
Spermitsiidina mõjub ka happeline keskkond. Rahvameditsiinis on rasestumisvastase vahendina kasutusel ka nõrgad happed (lahjendatud äädikhape, sidrunimahl jmt).
Haridžiidid
Haridžiidid on vanim islamiusuliste rühmitus. Nad erinevad nii sunniitidest ja šiiitidest. Praegu elavad haridžiidid põhiliselt Omaanis ja Põhja-Aafrikas.
Kaie Koppel
Kaie Koppel (sünd. Kaie Kotov, sündinud 18. aprillil 1978) on eesti semiootik. Ta uurib meedia semiootikat ja ökoloogilise kultuuri teooriat.
Haridustee
Kotov õppis 1984–1993 Lüllemäe Põhikoolis ja 1993–1996 Nõmme Gümnaasiumis. 2000. aastal lõpetas ta Tartu Ülikooli semiootika ja kulturoloogia erialal ning kaitses 2002. aastal samas magistrikraadi tööga "Semiosfäär, diagramm, intersemioosis. Mudelid visuaalses kommunikatsioonis". Aastail 2002–2008 oli ta Tartu Ülikooli semiootika osakonna doktorant.
Silvi Salupere
Ta sündis küüditatute perekonnas.
1974. aastal lõpetas ta Tartu 1. Keskkooli ja 1979 Tartu Riikliku Ülikooli filoloogiateaduskonna vene filoloogia erialal tööga "К вопросу о точности перевода" ("Tõlke täpsusest"; juhendaja Peeter Torop).
Aastatel 2004–2012 oli ta Tartu Ülikooli semiootika osakonna doktorant. Ta kaitses 2018. aastal samas doktoriväitekirja "О метаязыке Юрия Лотмана: проблемы, контекст, истоки" ("Juri Lotmani metakeelest: probleemid, kontekst, allikad"; juhendaja Irina Avramets) ja sai doktorikraadi.
1981. aastast on ta lugenud Tartu Riikliku Ülikooli filoloogiateaduskonna/ Tartu Ülikooli filosoofiateaduskonna vene filoloogia osakonnas ja aastast 1994 semiootika osakonnas. Ta töötab alates 2001. aastast filosoofiateaduskonna semiootika osakonnas (assistent, toimetaja ja lektor) Peamised loengukursused on olnud sissejuhatus semiootikasse, semiootika ajalugu ja semiootika koolkonnad.
Teadustöö
Tema peamised uurimisvaldkonnad on semiootika teooria, metodoloogia ja ajalugu, tähendusloome, semiootilise kultuurianalüüsi transdistsiplinaarne metodoloogia ja Tartu-Moskva koolkonna semiootika.
Teoseid
Üle 20 teadustrükise.
Isiklikku
Tema ema oli Malle Salupere ja õde on Lea Leppik.
Ramo Teder
Ramo Teder (sündinud 15. septembril 1970 Viljandis) on eesti kunstnik ja muusik (multiinstrumentalist).
Muusikuna on ta teinud soolokarjääri kasutades artistinime Pastacas, kuid mängib ka koos Marko Veissoniga duos Puuluup ning Mari Kalkuni ja Tuulikki Bartosikiga trios Upa-upa ubinakõnõ.
Haridus
Ta on lõpetanud Viljandi Muusikakooli flöödi erialal ja Eesti Kunstiakadeemia maalikunsti erialal.
Kunstnikuna
Tederi töid on eksponeeritud mitmes riigis Soomest Jaapanini. Kujutava kunstnikuna on ta illustreerinud raamatuid, korraldanud näitusi, kujundanud CD-sid, teinud seinamaale.
Muusikuna
1999. aasta suvest kuni 2001. aastani osales ta ansamblis Kismabande.
Pastacas
Teder alustas Pastaca nime kasutades muusikalist tegevust aastal 1997.
Koos jaapani duoga Tenniscoats 2013. aastal valminud album "Yäki-Läki" võitis 2014. aasta Eesti Muusikaauhindade jagamisel auhinna kategoorias "Aasta albumikujundus".
Isiklikku
Ramo Teder elab Edela-Soomes Teijo külas, kus tal on omanimeline stuudio-galerii. Tema elukaaslane on Triin Suvi, neil on ühine tütar Ida Elina (sünd. 2018).
Varem oli Ramo Teder abielus Soome graafikakunstniku Piia Lehti-Tederiga (21.09.1973 – 06.02.2017), kellega tal on 2 tütart: Pihla Alina (sünd. 2001) ning Etioopiast adopteeritud Tilda Alemitu (sünd. 2008).
Värsiõpetus
Värsiõpetus on luule rütmilist ülesehitust uuriv kirjandusteaduse haru.
Rääma (täpsustus)
Rääma on mitme Eesti koha nimi:
Due
"Due" on Nevio Passaro teine album. See ilmus 19. septembril 2008.
Deluxe Edition
Lisaks mainitud lauludele on sellel veel lood: Kaasas on DVD-plaat.
Tõnis Saadre
Tõnis Saadre (23. aprillil 1942 Tallinn – 1. november 2022 Tallinn) oli eesti geoloog ja fotograaf.
Ta töötas geoloogilise kaardistamise vallas ning oli tuntud oma geoloogilisi huviväärsusi kujutavate fotode ja fotonäituste järgi.
Saadre töötas Eesti Geoloogiakeskuses ja oli Eesti Paeliidu liige. Aktiivsemalt tegeles ta pildistamisega 1990. aastate teisest poolest alates. Tema Põhja-Eesti pangast tehtud fotodest on koostatud raamat "Pangaraamat: vaateid Põhja-Eesti pangale ja pangalt".
Elulugu
Saadre õppis Tallinna 2. Keskkoolis ja hiljem 22. Keskkoolis, mille lõpetas 1960. Kolm aastat viibis ta ajateenistuses Nõukogude armees.
Saadre õppis keemiat Tallinna Polütehnilises Instituudis ja geoloogiat Tartu Riiklikus Ülikoolis, mille lõpetas 1972. aastal. Tema lõputöö teemaks oli "Keskordoviitsiumi litostratigraafiast Hiiumaa normaallasuvusega alal". 1994. aastal kaitses ta Tartu Ülikoolis magistriväitekirja teemal "Kukruse lademe ehitusest Kirde-Eestis".
Töötas Saadre peamiselt Eesti Geoloogiakeskuses (1992. aastani Eesti NSV Geoloogia Valitsus) ja valdavalt geoloogilise kaardistamise osakonnas, olles geoloog (1970–1974), vanemgeoloog, jaoskonna juhataja (1975–1989), vanemgeoloog (1992–2003), juhtiv geoloog (2003–...). Aastatel 1989–1992 töötas ta nooremteadurina Eesti Teaduste Akadeemia Geoloogia Instituudis.
Teadustöö
Saadre põhilised uurimisvaldkonnad olid Eesti keskordoviitsiumi litoloogia ja sedimentoloogia, peamiselt põlevkivi kihtkonna ehituse iseärasused ja tekkeküsimused, katkestuspindade leviku seaduspärasused. Ta avaldas vähemalt 17 teadusartiklit ja aimeartikleid.
Fotograafia
pisi|[[Ukuoru juga on üks paljudest jugadest, mida Saadre on pildistanud]] Fotograafiaga puutus Saadre kokku juba lapsepõlves. Viienda klassi poisina ostis ta endale 6x6 fotokaamera Ljubitel. Hiljem tulid Fed, Zorki ja Zenit. Filmid ilmutas, fotod kopeeris ja suurendas ta algusest peale ise. Pärast kooli lõpetamist aga fotohuvi rauges ning tõsisem loodusfotograafiaga tegelemine algas alles 1995. aastal.
Hiljem kasutas digipeegelkaamerat Nikon D200, filmikaamerat Nikon F90 ja keskformaatkaamerat Mamya 67. Filmikaamerates kasutas valdavalt Fuji Velvia slaidifilmi.
Temaatika
Välisreisidel Soome, Rootsi, Venemaale, Norrasse, Taani, Saksamaale, Poolasse, Belgiasse ja Tšiilisse pildistas ta nii linna- kui ka maastikuvaateid.
Näitused
Fotonäitusi korraldas Saadre kümmekond aastat ja seda nii Eestis kui ka välismaal. Neid kogunes enam kui 40 ja nende temaatika oli tavaliselt seotud loodusega.
Enim fotonäitusi koostas ta just pankranniku piltidega seoses. Nendest on Eestis toimunud kümmekond (Kiek in de Kökis Tallinnas, Eesti Loodusmuuseumis, Tartu Ülikooli Raamatukogus, Eesti Teaduste Akadeemia Raamatukogus, Eesti Geoloogiakeskuses, Pärnu Loodusmajas jne) ning välismaal on need väljas olnud nii Soomes, Rootsis, Prantsusmaal, Leedus kui ka Venemaal.
Fotod
pisi|Saadre foto [[Pakri neemest]] Saadre on avaldanud trükis üle 1500 foto.
Tema fotosid on kasutatud näiteks järgmistes teostes:
Artikleid koos fotodega on rohkelt ilmunud ka ajakirjades Eesti Loodus ja Loodus. Veel on tema piltidega illustreeritud temaatilised looduse kalendrid, mida on välja antud aastatel 1999–2008.
Välislingid
Tõnis Saadre kirjutisi Tõnis Saadre kohta
Mündrik
Mündriku amet oli vajalik mereäärsetes linnades, kus puudus sadam või oli sadamas olev veetase kaubalaevade jaoks liialt madal, nagu näiteks keskaegne Pärnu sadam Pärnu jõe suudmes, kus jõkke pääsesid vaid kerged ja väikesed purjepaadid. Kaubalaevad seisid reidil ja last veeti laevadele aerupaatidega.
Egalitaarsus
Egalitaarsus ehk võrdsus (prantsuse keelest égalité, võrdsus) on kitsamas mõttes kõigi kodanike õiguslik võrdsus; laiemas mõttes võidakse sellega viidata igasugusele võrdsusele.
Egalitarismi vastand on elitarism.
Ajalugu
Kõigi kodanike võrdsuse idee pärineb 18. sajandi valgustusajastust ning see sai eriti oluliseks Prantsuse revolutsiooni ajal, mil hakati eitama igasuguseid seisusi ja seisuslikke privileege.
Mõisteid
Identsus on filosoofias ja loogikas entiteetide vaheline absoluutne võrdsus ehk samasus.
Võrdlemise ehk võrdlusega määratletakse, mil määral või mis suhtes on kaks või enam nähtust omavahel sarnased või erinevad.
Sarnasus on mõiste, millega viidatakse kahe või enama nähtuse omavahelisele lähedusele ja/või nende võrreldavatele omadustele.
Käsitlusi
Kõigi inimeste või kõigi kodanike võrdsuse ideest on välja arenenud mitmesuguseid käsitlusi, teooriaid ja poliitilisi liikumisi. Peamiselt erinevad need käsitlused oma hinnangute poolest võrdsete õiguste ja võrdse vastutuse suhtes.
Õigusliku võrdsuse kohaselt on kõigil inimestel võrdsed õigused sõltumata päritolust, soost, eelistustest, vaadetest või arvamustest.
Võrdse vastutuse idee kohaselt on kõik inimesed üheskoos ja võrdselt vastutavad kõige suhtes, mis maailmas toimub.
Mitmete käsitluste kohaselt on võrdsuse idee vastuolus vabaduse ideega ja vastupidi. Enamasti toetavad võrdsuse ideed vähem priviligeeritud, vaesemad ja nooremad inimesed, seevastu vabadust toetavad vanemad, rikkamad ja priviligeeritumad.
18. sajandi valgustuslike filosoofide jaoks oli vabadus eelduseks võrdsusele. 19. sajandi sotsialistidele oli aga võrdsus eelduseks vabadusele.
Vormid
Egalitarism avaldub mitmesugustes vormides vastavalt sellele, milliseid võrdsuse aspekte peetakse erinevates liikumistes ja ideoloogiates olulisteks, nagu näiteks sotsiaalne võrdsus, võrdsed võimalused, võrdsus seaduse ees vm.
Võrdsus seaduse ees
Kõigi inimeste õiguslikku võrdsust kinnitab ÜRO Inimõiguste ülddeklaratsiooni artikkel 7:
Selle kohaselt on kõik inimesed, sõltumata nende rassist, soost, rahvusest, usust, maailmavaatest, võimetest, vanusest või muudest omadustest, seaduse ees võrdsed.
Sotsiaalne võrdsus
Inimeste võrdsust ühiskonnas ehk sotsiaalset võrdsust on viimastel sajanditel tähtsustanud mitmed ideoloogiad, poliitilised liikumised ja režiimid nagu sotsialism, kommunism jmt, pidades sel puhul oluliseks eelkõige majandusliku võrdsust.
= Vaata ka =
Santi Cazorla
pisi|Santi Cazorla Santiago Cazorla González (sündinud 13. detsembril 1984 Astuurias Llaneras) on Hispaania jalgpallur (poolkaitsja). Alates 2020. aastast mängib ta Katari kõrgliiga klubis Al Sadd.
Karjäär
Cazorla sai ta jalgpalli algteadmised Real Oviedos, kust 18-aastaselt siirdus Villarreali. Hispaania põhiliigas Primera Divisiónis tegi ta esimese mängu 30. novembril 2003. aastal Deportivo de La Coruñaa vastu. Järgmisel aastal osales ta meeskonnaga ka UEFA Cupi ja UEFA Meistrite Liiga mängudes.
Aastatel 2012–2018 mängis ta Inglismaa kõrgliiga klubis Arsenal. 2013. aastal valiti ta Arsenali aasta mängijaks.
Luis Aragonés valis ta Hispaania rahvuskoondisse 2008. aasta Euroopa meistrivõistlustel. Debüüt rahvuskoondises oli tal 31. mail 2008 sõprusmängus Peruu meeskonna vastu. Seisuga 18. november 2019 on ta rahvusmeeskonnas mänginud 81 korral ja löönud 15 väravat.
Klubid
''Seisuga 7. september 2020''
L'Unione
L'Unione ('Liit') oli Itaalia vasaktsentristlik valimisliit.
Santi Cazorla
Isiklikku
Santi Cazorla on 168 cm pikk ja kaalub 66 kg.
L'Unione
Valimisliidu liider oli Itaalia peaminister ja endine Euroopa Komisjoni president Romano Prodi.
Ajalugu
L'Unione oli koalitsiooni Oliivipuu (L'Ulivo) otsene järeltulija, kuigi L'Unione'sse kuulus ka vasakäärmuslikke parteisid, mis Oliivipuu valimisliitu ei kuulunud. Oliivipuu koalitsioon valitses aastatel 1996–2001. L'Unione moodustati 10. veebruaril 2005. Valimisliit võitis 2006. aasta valimistel napilt Silvio Berlusconi parempoolset valimisliitu La Casa delle Libertà ja tõusis seega taas võimule. L'Union läks laiali 2008. aastal.
Gröditz
Gröditz on linn Saksamaa idaosas Saksimaal Meißeni kreisis.
Nihik
thumb|Nihik Nihik ehk nihkmõõdik (rahvakeeles ka nihkkaliiber, supler, inglise Vernier caliper) on seade pikkuse, läbimõõdu ja sügavuse mõõtmiseks. Ta koosneb mõõteharudega joonlauast ja sellel nihutatavast samasuguste harudega raamist. Mõõtetulemus saadakse joonlaua põhiskaalalt ja raamil olevalt nooniuselt. Mõõteharud on kohandatud ka detaili siseläbimõõdu mõõtmiseks. Enamasti tuleb siis lugemile lisada mõõteharule märgitud parandus, näiteks 10 millimeetrit. Aukude sügavuse mõõtmiseks on liikuv raam varustatud vardaga. Nihiku täpsus on tavaliselt kas 0,1 mm või 0,05 mm. Viimastel aastatel on hakanud levima ka digitaalsed nihikud.
Phoenix
Phoenix on Ameerika Ühendriikide Arizona osariigi pealinn ja suurim linn, Maricopa maakonna keskus. Phoenix on elanike arvult USA viies linn. Asub kuivanud Salt Riveri kallastel 340 m kõrgusel merepinnast.
Phoenix on suur tööstus-, transpordi- ja turismikeskus.
Rahvastik
2009. aastal elas Phoenixis 1 593 659 inimest. Selle järgi on ta kõige suurema elanikkonnaga osariigi pealinn Ameerika Ühendriikides.
Elanike päritolu 2008. aastal:
Peeter Lampson
Peeter A. Lampson (17. veebruar 1819 Toolamaa vald – 7. veebruar 1895 Kursi) oli eesti koolmeister ja muusik.
Lampson sündis Räpina kihelkonnas taluniku perekonnas ning õppis ise nii kirjutama kui ka musitseerima. Hiljem oli ta Käreveres ja seejärel Kursis koolmeister. Kursis lõi ta ka laulukoorid ja orkestrid, millega osales esimesel üldlaulupeol. 1880. aastatel lõi Lampson kaasa ka Eesti Aleksandrikooli liikumises ja tegi kaastööd ajalehele Eesti Postimees.
Al-Qaşīmi provints
Al-Qaşīmi provints on 1. järgu haldusüksus (provints) Saudi Araabia keskosas.
🇸🇦
Ülle Pärli
Ülle Pärli (sündinud 5. septembril 1952) on eesti semiootik ja kirjandusteadlane.
Ta uurimisvaldkonda kuuluvad troopide semiootika, nimesemiootika ja hermeneutika.
Ahtubinsk
Ahtubinsk on linn Venemaal Astrahani oblastis, Ahtubinski rajooni keskus. Linn asub Volga jõe deltas Ahtuba harujõel 292 km Astrahanist põhja pool.
Ajalugu
Tänapäeva linna alal asunud Mana sadamasse veeti 19. sajandil 50 km kaugusel asuvast Baskuntšakist soola, mida mööda jõge edasi veeti. 1882 valmis raudtee Baskuntšaki äärest Mana sadamani.
Ahtubinskis on Venemaa lennuväe baas ja lendurite kool.
Raasiku–Anija tee
Tee saab alguse Aruvalla–Jägala tee kahekümne kolmandal kilomeetril Raasiku aleviku (Raasiku vald) ja Salumäe küla (Anija vald) piiril ning lõpeb Kose–Jägala maantee kolmekümne neljandal kilomeeril Anija külas (Anija vald).
Tee kulgeb läbi Salumäe, Sambu, Aavere ja Anija küla ning Raasiku aleviku.
Tee ei ületa ühtegi silda, küll aga 14 truupi. Bussipeatusi teele ei jää.
Tee on põlevkivituhkbetoonkattega. Tee klass on V. Liiklussagedus teel on 500–1000 autot ööpäevas. Kiiruspiirangute ja teevalgustuse kohta andmed puuduvad.
Raissa Smetanina
Raissa Smetanina (vene keeles Раиса Петровна Сметанина; sündinud 29. veebruaril 1952 Moktšas Komi vabariigis) on ižmakomi päritolu endine Nõukogude Liidu ja Venemaa murdmaasuusataja. Ta on neljakordne olümpiavõitja ja neljakordne maailmameister. Smetanina on rahvuselt komi.
Smetanina on esimene naine, kes on võitnud kümme taliolümpiamängude medalit (teine on Stefania Belmondo). Ta võistles olümpiamängudel viis korda, neist neli korda esindas Nõukogude Liitu ja viimasel korral 1992. aastal Albertville'is SRÜ-s.
Viimase kuldse olümpiamedali võitis ta mõni päev enne oma 40. sünnipäeva Albertville'is 4x5 km teatesõidus. Temast sai vanim olümpiakulla võitnud naissuusataja.
Rahvusvahelise Olümpiakomitee ettepanekul anti talle Pierre de Coubertini auhind. Tema nimi on antud suusaspordikeskusele Komi Vabariigi pealinnas Sõktõvkaris.
Ash-Sharqīyah' provints
Ash-Sharqīyah' provints on Saudi Araabia suurim 1. järgu haldusüksus (provints). Asub Kuveidi, Katari, Araabia Ühendemiraatide, Omaani ja Jeemeni piiri ääres.
🇸🇦
Herman Persson Fleming
Herman Persson (ka Pedersson) Fleming; soome keeles Herman Pietarinpoika Fleming (u. 1520 – 25. märts 1583) oli Rootsi sõjaväelane, admiral ja riigitegelane.
Talle kuulus isalt 1543 päritud Louhisaari mõis (rootsi keeles Villnäs, soome keeles Louhisaaren kartano) Askaises.
Ta on maetud Askaineni.
Perekond
Herman Fleming abiellus 1544 Gertrud Håkansdotter Handiga. Abielust sündisid:
Hiljem abiellus ta Dorotea von Rappega.
Raasiku jaama tee
Raasiku jaama tee (registrinumbriga 11316) on 1,6 km pikkune kõrvalmaantee Raasiku vallas Raasiku alevikus. Tee saab alguse Aruvalla–Jägala tee kahekümne kolmandal kilomeetril ja lõpeb Raasiku raudteejaama juures.
Tee ületab 3 truupi. Teele jääb 2 bussipeatust: Rahvamaja ja Raasiku side.
Teega ristub teisel kilomeetril Raasiku haigla tee, tee lõpus Raasiku Elektri tee ja Maardu–Raasiku tee.
Tee katte ja klassi kohta andmed puuduvad. Liiklussagedus teel pole teada. Teel on kiiruspiirang 50 km/h. Teevalgustuse kohta andmed puuduvad.
Asjur
Asjur (prantsuse keeles chargé d'affaires) on saadikust madalam diplomaadi ametiaste.
Asjuri varasemad nimetused on: asjaajaja, alaline asjaajaja, ajutine asjaajaja.
Alaline asjur
Kõnealuse seaduse § 16 määratleb alalise asjuri ametikoha järgmiselt: "Välisriikidesse ja rahvusvaheliste organisatsioonide juurde, kus ei ole ette nähtud erakorralise ja täievolilise suursaadiku ametikohta, nimetab välisminister Vabariigi Presidendi teadmisel alalise asjuri."
Ajutine asjur
Ajutine asjur (prantsuse keeles chargé d’affaires ad interim) on diplomaat, kes täidab ajutiselt oma riigi välismaises diplomaatilises esinduses suursaadiku äraolekul tema ülesandeid või on saadetud ametisse sinna riiki, kuhu pole suursaadikut nimetatud. Laialt levinud praktika tänapäevases diplomaatilises suhtlemises.
Staatus määrati 1961. aasta Viini diplomaatiliste suhete konventsiooniga. Kui ajutine asjur määratakse ametisse pärast uue diplomaatilise esinduse avamist ja saadikut pole sinna veel määratud, antakse talle kaasa oma maa välisministri volikiri asukohamaa välisministrile. Ajutine asjur kasutab diplomaatilise korpuse juhi õigusi ja diplomaatilise puutumatuse privileege, kuid talle ei laiene mõned protokollilised austusavaldused.
Eestis
Ajutine asjur on § 17 kohaselt:
Sõjamäe lahing
pisi|[[Jüriöö park Sõjamäel]] Sõjamäe lahing oli Jüriöö ülestõusu lahing 14. mail 1343 Tallinna lähedal.
Liivi orduväe ja eestlaste maleva vahel toimunud lahingu paika hakati rahvasuus nimetama Sõjamäeks.
Tänapäeval on selles kohas Tallinna Lasnamäe linnaosa Sõjamäe asum, lahingupaika tähistab Jüriöö ülestõusu mälestusmärk Jüriöö pargis.
Eellugu
Pärast ülestõusnud maarahva saadikute ehk eestlaste kuningate mõrvamist Paides asus suur orduvägi Burchard von Dreilebeni juhtimisel Tallinna poole teele. Eestlased saatsid neile vastu väesalgad tõkestuslahingute pidamiseks, mis toimusid 11. mail Kämbla küla juures ning siis Kanaveres.
Lahing
14. mail 1343 jõudis orduvägi Tallinna lähistele ja jäi linnast penikoorma (umbes 10 km) kaugusel paigale. Ordumeister kartis, et rüütlite raskeratsaväge nähes võib eestlaste malev jällegi taktikaliselt lähedal asuvasse sohu taanduda nagu Kanaveres. Seetõttu otsustas ordumeister pettust kasutada. Ta saatis Võnnu ja Turaida foogtid kahe lipkonnaga aja võitmiseks eestlaste malevaga rahu pakkumise ettekäändel petteläbirääkimisi pidama. Foogtid jõudsidki eestlastega kokkuleppele ning ordu peavägi liikus Lasnamäele ülestõusnute laagri alla. Seejärel saatis ordumeister uue saadiku eestlaste juurde, kes andis teada, et ordu on leppest lahti öelnud ning eestlased valmistugu lahinguks. Ülestõusnute malev hakkas kohe varasema plaani järgi soo poole taganema, kuid selleks ajaks oli orduvägi tee sohu tõkestanud. Järgnevas Sõjamäe lahingus kaotas kroonikate andmetel elu 3000 eestlast ning eestlaste peavägi sai lüüa. Ülestõusnute otsusekindlusest annab aimu krooniku kirjeldus langenut teeselnud eestlasest, kes tapluse järel ühele lahinguvälja uudistama tulnud Tallinna linnakodanikule veel poolsurnunagi kallale tunginud.
Liivi ordu ja eestlaste maleva vahel toimunud lahingu paika hakati rahvasuus nimetama Sõjamäeks, mis praegu on asum Tallinna Lasnamäe linnaosas.
Heinrich Lüdinghausen-Wulff
Heinrich Lüdinghausen-Wulff (ka Lüdingshausen-Wulff või Lüdingshausen, genannt Wulf; enne 1510 – 1574) oli Vana-Liivimaa aadlik, enne Liivi sõda Maasilinna foogt ning hiljem Taani valduste nominaalne valitseja Lääne-Eestis.
Heinrich Lüdingshausen-Wulfi vanemad olid Heinrich Wulf-Lüdingshausen ja Henrike von Hanxleden.
Lüdingshausen-Wulff saabus Liivimaale Vestfaalist 1510. aasta paiku ning liitus peagi Liivi orduga. Aastatel 1532–1533 oli ta Tallinna linnusekomtuur (Hauskomtur), seejärel oli ta samas ametis ühes teises Liivi ordu linnuses, kuid pole teada, täpselt millises. 1540. aastal sai tast Kurzeme Kandava foogt, 1550. aastal aga Maasilinna foogt. 1561. aastal, ordu alistumisel Poolale, keeldus Lüdinghausen-Wulff Maasilinna foogtkonda käest andmast, väites, et see on tema isiklik valdus. Ta püüdis Maasilinna Taanile (hertsog Magnusele) maha müüa ning nimetati 1562. aasta lõpus Taani alade asehalduriks Saare-, Lääne- ja Kuramaal. Reaalset võimu tal ilmselt polnud, sest ametist lahkunud Diedrich Behri asemel saabus Taanist Saaremaale uueks asehalduriks Christoffer Valkendorf. 1564. aastal läks Maasilinn lõplikult taanlastele. Lüdinghausen-Wulff jäi endiselt Maasilinna alade valitsejaks, ent kuna 1563. aastal oli puhkenud Põhjamaade Seitsmeaastane sõda, siis ei suutnud taanlased vanale foogtile raha ära maksta ning lisaks sellele pidi too ka oma valduste kaitsmist omast taskust finantseerima. 1568. aastaks oli tal raha otsas ning Maasilinn langes veel samal aastal rootslaste kätte. 1570. aastal lahkus Lüdinghausen-Wulff Saaremaalt, olles nimetatud juba endiseks asehalduriks. Oma ülejäänud elu elas ta vaesunud ja kibestunud mehena, olles sugulaste ülalpeetav. Pärast tema surma püüdsid tema sugulased Taanilt raha kätte saada, kuid ilmselt edutult.
Eerik Kumari
pisi|Eerik Kumari mälestuskivi [[Puhtulaiul]] Eerik Madis Kumari (7. märts 1912 Aru (Vapra) talu, Martna kihelkond, Läänemaa – 8. jaanuar 1984 Tartu) oli eesti ornitoloog ja looduskaitsetegelane, Eesti NSV Teaduste Akadeemia liige (1961).
1937. aastani oli tema eesnimi Erik Mathias, perekonnanimi 1938. aastani Sits; ta muutis oma nime Kumari laiu järgi.
Haridus
Ta lõpetas 1931. aastal Hans Kubu eragümnaasiumi. Lisaks õppis ta aastatel 1926–1928 Tallinna Konservatooriumis metsasarve erialal (ei lõpetanud). 1941. aastal lõpetas ta Tartu Ülikooli zooloogina. Ta kuulus korporatsiooni Fraternitas Liviensis.
1953. aastal kaitses ta Leningradis NSV Liidu Teaduste Akadeemia Zooloogia Instituudis bioloogiateaduste doktori väitekirja "Современный состав орнитофауны Эстонской ССР и его генезис".
Töökäik
Aastatel 1952–1977 oli ta Eesti NSV Teaduste Akadeemia Zooloogia ja Botaanika Instituudi teadusdirektor. Eerik Kumari eestvedamisel kujunes Puhtu bioloogiajaam 1953. aastast Puhtu ornitoloogiajaamaks.
1961. aastal valiti ta Eesti NSV Teaduste Akadeemia korrespondentliikmeks zooloogia alal.
Temalt on ilmunuduurimusi lindude fauna, rände, zoogeograafia ja looduskaitse alalt.
Maetud Tartu Vana-Jaani kalmistule.
Teadusorganisatsiooniline tegevus
Kumari oli 1955. aastast NSV Liidu Teaduste Akadeemia Looduskaitse Komisjoni liige ning Eesti NSV Teaduse Akadeemia Looduskaitse Komisjoni asutaja ja juht 1955–1984. Ta oli Eesti Looduseuurijate Seltsi esimees 1954–1964, auliige 1972. aastast ja aupresident 1982. aastast. Ta oli Soome Ornitoloogiaseltsi liige, Briti Ornitoloogiaühingu ja Ungari Ornitoloogiaühingu auliige.
Mälestuse jäädvustamine
Eerik Kumari mälestuseks asutati 1989. aastal temanimeline preemia looduskaitsealase töö tunnustamiseks.
Sõprus (kino)
Kino ette jääb kuueharuline teerist, kus saavad kokku Suur-Karja tänav, Vana-Posti tänav ja Müürivahe tänav.
1990ndail hakkas üht kinosaali ja muid ruume kasutama ööklubi Hollywood, kui 21.09.1995 Eesti-USA ühisfirma BDG Meelelahutuse AS avas Tallinnas endises kinos Sõprus meelelahutuskoha Club Hollywood. Kinole Sõprus jäi üks kinosaal, mille sissepääs on hoone küljelt.
Suvel 2009 valmis kino ees purskkaev, mis oli ka osa hoone originaalkavandist.
Alates 2010. aasta algusest haldab kino MTÜ Must Käsi.
Kati Lindström
Kati Lindström (sündinud 1. augustil 1977) on eesti semiootik ja keskkonnaajaloolane.
Ta lõpetas 1995. aastal Miina Härma Gümnaasiumi, õppinud Tartu Ülikoolis eesti keelt ja kirjandust ning semiootikat. Ta lõpetas 2002. aastal Tartu Ülikooli sotsiaalteaduskonna semiootika ja kulturoloogia erialal ning kaitses samas 2011. aastal doktoritöö "Maastikusemiootika piiritlemine: Maastikuprotsesside semiootilise analüüsi suunas".
Ta on tõlkinud eesti keelde John Deely "Semiootika alused", teinud tõlkeid ka jaapani keelest (Haruki Murakami, Banana Yoshimoto, Ryūnosuke Akutagawa). Tegelenud maastikusemiootikaga. Ta on koostanud ülevaatliku uurimuse eesti keeles kirjutatud haikudest.
Isiklikku
Tema õde on keeleteadlane Liina Lindström.
20. sajandi klassika
pisi|Raamatusarja esimese (vasakul) ja teise (paremal) kujunduse ümbrispaberiga esikaante näidised "20. sajandi klassika" on raamatusari, mida annab välja kirjastus Varrak.
Sarjas ilmuvad tunnustatud kirjanike tõlkeraamatud. Esimene raamat sarjas ilmus aastal 2000.
Sarjas ilmunud raamatud
pisi|püsti|Esimese ja teise kujundusega ümbrispaberiga raamatute seljad pisi|püsti|Übrispaberita raamatute seljad, esimene kujundus vasakul, teine paremal
Siit edasi ilmusid raamatud uue kujundusega.
Läkiläki
thumb|[[Soome sõdurid talvesõjas läkiläkidega]] thumb|Nõukogude sõjaväevormi karusnahast läkiläki thumb|Läkiläki Vepsamaal kuivamas Läkiläki (murretes ka karbus ) on allapööratavate karusnahksete kõrvadega talvemüts.
Kasutus
Põhja-Euroopas on kõrvadega talvemütsid laialdaselt tuntud mitmesugustes variantides. Lätis on sarnase mütsi leide juba I aastatuhande lõpust. Eestis oli läkiläki kõige levinum meeste talvemüts ning seda kasutatakse tänini.
Valmistamine
19. sajandil tehti läkiläkid tumedast kodukootud kalevist või ka mustast parknahast. Mütside lambanahkse voodriga pealagi oli ümara kujuga ning see õmmeldi kokku neljast siilust. Läkiläki kõrvad, mis olid pealael paelaga kokkuseotavad, ja mütsi kuklataguse kitsam ääris olid mustast lambanahast ning need sai koos vajaduse järgi alla käänata või üles tõsta. Jõukamatel talumeestel oli lambanaha asemel rebase- või saarmanahk. Mütsidest oli Eestis läkiläkiga kõige sarnasem lontmüts.
Vanahiina kirjakeel
Klassikaline hiina keel ehk vanahiina kirjakeel (文言, wenyan, wényán; 文言文, wenyanwen, wényánwén) on hiina keele vorm, milles Hiinas kirjutati 20. sajandi alguseni.
Ta erineb tänapäeva hiina keelest (uushiina kirjakeelest ja hiina üldrahvuslikust kõnekeelest (mandariini keelest) sõnavara, grammatika, häälduse, kirja, üldarusaadavuse ja kokkusurutuse poolest.
Varasem hääldus on rekonstrueeritud, kuid ei ole kõigi ajastute puhul täielikult teada.
Klassikaline hiina keel kasutab traditsioonilist kirja, mis erineb Hiina Rahvavabariigis kirjareformiga kasutusele võetud lihtsustatud kirjast (Taiwanil ja Hongkongis on veel kasutusel traditsiooniline kiri). Traditsiooniline kiri on Qini dünastia aegne kantseleikiri. Vanad tekstid olid algselt kirjutatud paljudes kirjades, mille dešifrerimine on sageli vaevaline.
Hiina eri riikidel oli kõnekeeles ja uushiinakeelsetes kirjutistes suured erinevused murrete ja võõrkeelte tõttu. Klassikaline hiina keel oli aga üldarusaadav mitte ainult Hiinas, vaid ka Koreas, Jaapanis ja Vietnamis.
Klassikaline hiina keel kasutab nii-öelda telegrammstiili.
Uushiina kirjakeel (baihua; 白话文, 白話文, baihuawen, báihuàwén) on klassikalisest hiina keelest umbes sama erinev nagu itaalia keel ladina keelest.
Varem (umbes 20. sajandi alguseni) kasutati klassikalist kirjakeelt kirjanduses ja ametlikes dokumentides. Tänapäeval kasutatakse peamiselt uushiina kirjakeelt. Uushiinakeelses tekstis kasutatakse fraase klassikalises kirjakeeles. Rahvakeeles on palju neljasilbilisi väljendeid, mis on üles ehitatud klassikalise kirjakeele grammatika järgi.
Süntaks on SVO-tüüpi, kuid seda modifitseerib teema ja reema struktuur ning prosoodiast tulenev süntaktiliste elementide nihe. Klassikalise hiina kirjakeele traditsioon eksisteerib peale Hiina ka Koreas, Vietnamis ja Jaapanis. Eri maades on silpide hääldustraditsioon erinev. Põhjus on selles, et lähtutakse keele ülevõtmise aegsest hääldusest ning kohandatakse seda sihtkeele foneetikale ja fonoloogiale. Eriti kaootiline on olukord Jaapanis, kuhu on hiina laenud tulnud mitmel eri ajal.
Marina Grišakova
Marina Grišakova (kasutatakse ka nimekuju Grishakova, sündinud 1961 ) on Eesti semiootik ja kirjandusteadlane.